b'\n_START_ARTICLE_\nAdventelva\n_START_PARAGRAPH_\nAdventelva er ei elv p\xc3\xa5 Spitsbergen p\xc3\xa5 Svalbard. Den er rundt 38 kilometer lang og har sitt utspring vest for fjellet Fonnhetta. Elva renner derfra i hovedsakelig vestlig retning gjennom Adventdalen til den munner ut i Adventfjorden ved Longyearbyen. Underveis tar den opp en rekke sideelver, hvorav de mest kjente er Endalselva, Todalselva og Bolterelva, som alle kommer fra inn s\xc3\xb8r \xc3\xb8st for Longyearbyen. _NEWLINE_B\xc3\xa5de Adventelva og Longyearelva kan hver for seg tilf\xc3\xb8re Adventfjorden inntil 2 - 3,5 m\xc2\xb3/sek i flomsesongen p\xc3\xa5 forsommeren._NEWLINE_Adventelvas l\xc3\xb8p er typisk for de fleste st\xc3\xb8rre elver p\xc3\xa5 Spitsbergen. Den ligger i en bred, flatbunnet dal med mye l\xc3\xb8smasser, hvor elva brer seg utover i et sterkt forgreinet elvel\xc3\xb8p som stadig endrer seg. Det g\xc3\xa5r vei langs s\xc3\xb8rsida av elva fra Longyearbyen til \xc3\xb8stsida av Bolterdalen._NEWLINE_Elva har navn etter Adventfjorden, som er en forvanskning av Adventure Bay. Navnet stammer sannsynligvis fra den engelske hvalfangstskuta \xc2\xabAdventure\xc2\xbb, som var stasjonert i Isfjorden i 1656.'